open-index/open-wikipedia-markdown huggingface dataset:
Ριανός

Ο **Ριανός ο Κρης** ήταν Έλληνας ποιητής και γραμματικός, κάτοικος της Κρήτης και φίλος του Ερατοσθένη (275 π.Χ. - 195 π.Χ.).
## Βιογραφία
Η *[[Σούδα_(λεξικό)|Σούδα]]* λέει ότι αρχικά ήταν σκλάβος και παρατηρητής στην παλαίστρα αλλά αργότερα στη ζωή του απέκτησε καλή μόρφωση και αφιερώθηκε στη μελέτη της γραμματικής, μάλλον στην Αλεξάνδρεια. Ετοίμασε μια αναθεώρηση της *[[Ιλιάδα|Ιλιάδας]]* και της *[[Οδύσσεια|Οδύσσειας]]*, που χαρακτηρίστηκε από σωστή κρίση και ποιητικό αισθητήριο, ενώ τα σχόλια περιλάμβαναν συχνά δυναμικές παρατηρήσεις του. Έγραψε επίσης επιγράμματα, έντεκα από τα οποία σώζονται στην Παλατινή Ανθολογία  και στον Αθήναιο και δείχνουν κομψότητα και ζωντάνια. Ιδιαίτερα γνωστός όμως έγινε σαν συγγραφέας επών (μυθολογικών και εθνογραφικών), το πιο διάσημο από τα οποία ήταν τα έξι βιβλία των *Μεσσηνιακών* που ασχολούνταν με το Δεύτερο Μεσσηνιακό Πόλεμο και την κεντρική φιγούρα του Αριστομένη, τα οποία χρησιμοποιήθηκαν από τον Παυσανία στο τέταρτο βιβλίο του σαν έγκυρη πηγή. Άλλα παρόμοια ποιήματα ήταν τα *Αχαϊκά*, τα *Ηλιακά* και τα *Θεσσαλικά*. Τα *[[Ηράκλεια]]* ήταν ένα μεγάλο μυθολογικό έπος, μάλλον μίμηση του ομώνυμου ποιήματος του Πανυάσι, που είχε τον ίδιο αριθμό βιβλίων (δεκατέσσερα).

## Αναφορές

* Chisholm, Hugh, ed (1911). "Rhīanus". Encyclopædia Britannica (Eleventh ed.). Cambridge University Press.
*Βασίλης Λαζανάς, ‘’Αρχαία ελληνικά επιγράμματα εμπνευσμένα από την Κόρινθο και την περιοχή της’’, Αθήνα, 1971, σ. 157.

Κατηγορία:Αρχαίοι Έλληνες επικοί ποιητές
Κατηγορία:Αρχαίοι Έλληνες γραμματικοί
Κατηγορία:Παλατινή Ανθολογία
Κατηγορία:Μούσα Παιδική
Κατηγορία:Αρχαίοι Έλληνες σκλάβοι
Κάσπερ Ρίσγκαρντ

Ο **Κάσπερ Ρίσγκαρντ** (δαν. *Kasper Risgård*) (γεν. το 1983) είναι Δανός ποδοσφαιριστής, διεθνής με την εθνική Κ20 της χώρας του. Είναι παίκτης της μεσαίας γραμμής, έχει ύψος 1,82 μ. και από το 2010 αγωνίζεται στην Α΄ Εθνική με τον Πανιώνιο.

## Βιογραφικό

Ο **Κάσπερ Ρίσγκαρντ** γεννήθηκε στις 4/1/1983. Ώς έφηβος ξεκίνησε να παίζει ποδόσφαιρο στην Άλμποργκ (Aalborg Boldspilklub), στην οποία αγωνίστηκε και ως επαγγελματίας στη συνέχεια από το 2002 ως το 2009, με εξαίρεση το 2004 που έπαιξε δανεικός στη Νόρτζελαντ.

Τη σεζόν 2009-10 μεταπήδησε στην Αρμίνια Μπίλεφελντ στη Γερμανία και τον Αύγουστο του 2010 υπέγραψε συμβόλαιο δύο ετών με τον Πανιώνιο. Από το Μάρτιο του 2011 αγωνίζεται στην Σίλκεμποργκ.

## Καριέρα

Κατηγορία:Μέσοι ποδοσφαιριστές
Κατηγορία:Δανοί ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Δανίας
Κατηγορία:Ποδοσφαιριστές Άλμποργκ ΜΚ
Κατηγορία:Ποδοσφαιριστές Σίλκεμποργκ ΙΦ
Κατηγορία:Ποδοσφαιριστές Αρμίνια Μπίλεφελντ
Κατηγορία:Ποδοσφαιριστές Εθνικής Δανίας Κ20
Κατηγορία:Ποδοσφαιριστές Σουπερλίγκα Δανίας
Αναστάσιος Μιχαλακόπουλος

Ο **Αναστάσιος Μιχαλακόπουλος** (1882 ή 1884-1960) ήταν Έλληνας δικηγόρος και βουλευτής.
## Βιογραφικά στοιχεία
Γεννήθηκε το 1884 στην Πάτρα και ήταν γιος του Σπήλιου Μιχαλακοπούλου, δικηγόρου, και της Ασπασίας Γκάβα. Μεγαλύτερος αδερφός του ήταν ο Ανδρέας Μιχαλακόπουλος. Σπούδασε νομικά και άσκησε το επάγγελμα του δικηγόρου. Εξελέγη βουλευτής στις εκλογές του 1946 και διετέλεσε υπουργός εθνικής οικονομίας την περίοδο 1946 - 1947 στην κυβέρνηση Τσαλδάρη.

## Παραπομπές


Κατηγορία:Έλληνες δικηγόροι του 19ου αιώνα
Κατηγορία:Βουλευτές Αχαΐας
Κατηγορία:Έλληνες υπουργοί Εθνικής Οικονομίας
Φαραγγιανά Ηρακλείου

Τα **Φαραγγιανά** είναι οικισμός στον δήμο Γόρτυνας του νομού Ηρακλείου της Κρήτης. Αν και παλαιότερα ήταν αυτόνομος, το 1971 απορροφήθηκε από τον γειτονικό Σοκαρά.

## Γενικά στοιχεία
Τα Φαραγγιανά βρίσκονται στο νότιο τμήμα του νομού Ηρακλείου. Είναι κτισμένα σε υψόμετρο 370 μέτρων, δίπλα σε ένα μικρό δάσος έκτασης περίπου 90 στρεμμάτων. Στη θέση Φαραγγιανή Κεφάλα υπάρχει πετρόκτιστο υπαίθριο θέατρο, στο οποίο πραγματοποιούνται διάφορες εκδηλώσεις. Ακόμη, στα Φαραγγιανά εδρεύει τοπικός Σύλλογος Φίλων Περιβάλλοντος. 
μικρογραφία|193x193εσ|Πολιτιστική εκδήλωση στο θέατρο των Φαραγγιανών.

## Ιστορία
Το χωριό αναφέρεται σε διάφορες πηγές της ύστερης Βενετοκρατίας: το 1577 καταγράφεται από τον Φρ. Μπαρότσι ως μέρος της επαρχίας Μονοφατσίου, μερικά χρόνια αργότερα (1583) είχε - σύμφωνα με τον Π. Καστροφύλακα - πληθυσμό 125 κατοίκων, ενώ μνεία στα Φαραγγιανά κάνει το 1630 και ο Φρ. Μπασιλικάτα. Μετά την οθωμανική κατάκτηση της Κρήτης, περιλαμβάνεται σε απογραφή του 1671, σύμφωνα με την οποία διέθετε τρία χαράτσια μεσαίας τάξεως. Τον 19ο αιώνα τα Φαραγγιανά αναφέρονται ως χωριό Τουρκοκρητικών. Απουσιάζουν από την αιγυπτιακή απογραφή του 1834, ωστόσο με βάση μια στατιστική που επικαλείται ο Μιχαήλ Χουρμούζης Βυζάντιος σε βιβλίο του που εκδόθηκε το 1842, προεπαναστατικά ζούσαν σε αυτά 25 οικογένειες μουσουλμάνων, οι οποίες τα επόμενα χρόνια μειώθηκαν στις 15. Ο ίδιος συγγραφέας κάνει λόγο για την ύπαρξη ερειπίων τριών εκκλησιών. Το 1894, σύμφωνα με εκτίμηση του αξιωματικού του ελληνικού στρατού, Νικόστρατου Καλομενόπουλου, στο χωριό ζούσαν 25 οικογένειες Τουρκοκρητικών. Τα επόμενα χρόνια, εξαιτίας και των γενικότερων εξελίξεων στην Κρήτη (επαναστάσεις, ίδρυση της Κρητικής Πολιτείας και ένωση με την Ελλάδα μετά τους Βαλκανικούς Πολέμους), οι συγκεκριμένες οικογένειες εγκατάλειψαν τα Φαραγγιανά.

Μετά τη Μικρασιατική Καταστροφή και την ακόλουθη ανταλλαγή πληθυσμών μεταξύ Ελλάδας και Τουρκίας εγκαταστάθηκαν στα Φαραγγιανά  - καθώς και σε αρκετά πρώην μουσουλμανικά χωριά της επαρχίας Μονοφατσίου - Έλληνες πρόσφυγες από την Αξό της Καππαδοκίας, οι οποίοι είχαν τοποθετηθεί αρχικά στη Θεσπρωτία. Σύμφωνα με την απογραφή του 1928, διέθετε 143 κατοίκους.

Διοικητικά, μετά την ένωση της Κρήτης με την Ελλάδα το χωριό υπήχθη το 1925 στην κοινότητα Ασημίου και το επόμενο έτος στην κοινότητα Σοκαρά της επαρχίας Μονοφατσίου. Από το 1971 και εντεύθεν, έπειτα από την επίσημη κατάργησή τους, τα Φαραγγιανά ακολουθούν τις διοικητικές μεταβολές του Σοκαρά, από τον οποίο απορροφήθηκαν.

## Απογραφές πληθυσμού

## Παραπομπές

Κατηγορία:Χωριά της περιφερειακής ενότητας Ηρακλείου
Δημοσθένης Γονατάς

Ο **Δημοσθένης Γονατάς** (1841 - 1927) ήταν Έλληνας Υποστράτηγος του Στρατού.

## Βιογραφικά στοιχεία

Γεννήθηκε στο Μεσολόγγι και ήταν γιος του αξιωματικού του Στρατού Στυλιανού Γονατά και της Ευφροσύνης Οικονομίδου, κυπριακής καταγωγής. Φοίτησε στη Στρατιωτική σχολή Ευελπίδων, από την οποία αποφοίτησε ως αξιωματικός του μηχανικού. Εν συνεχεία πραγματοποίησε σπουδές στη γεφυροποιία στο Παρίσι.

Συμμετείχε στον πόλεμο του 1897 ως αρχηγός του Επιτελείου Στρατού της Ηπείρου και αποστρατεύθηκε με τον βαθμό του υποστρατήγου.

Διετέλεσε καθηγητής Οδοποιίας και Γεφυροποιίας στη Στρατιωτική Σχολή Ευελπίδων (1887 - 1897), καθηγητής Γεγυροποιίας στο Σχολείο Βιομηχάνων Τεχνών (μετέπειτα ΕΜΠ) κατά την περίοδο 1883 - 1895 καθώς και διευθύντης του Βαρβακείου πρακτικού λυκείου.

Απεβίωσε τον Μάρτιο του 1927 στην Αθήνα. Ήταν παντρεμένος με την Αγγελική Ρομπότση και παιδιά τους ήταν οι Γεώργιος Γονατάς, αξιωματικός του Στρατού και Αναστάσιος Γονατάς, Υποναύαρχος του Πολεμικού Ναυτικού. Ανηψιός του ήταν ο Στυλιανός Γονατάς.

## Αναφορές


Κατηγορία:Έλληνες αξιωματικοί του μηχανικού
Δημοσθενης
Στυλιανός Γονατάς (πρεσβύτερος)

Ο **Στυλιανός Γονατάς**  (19 Μαρτίου 1807 - 27 Οκτωβρίου 1871) ήταν Έλληνας αγωνιστής της Επανάστασης του 1821 και μετέπειτα αξιωματικός του Ελληνικού Στρατού.

## Βιογραφία
Γεννήθηκε το 1807 στις Κυδωνίες της Μικράς Ασίας και προερχόταν από επιφανή οικογένεια της περιοχής. Όταν ξέσπασε η Ελληνική Επανάσταση για να αποφύγει τις οθωμανικές διώξεις κατέφυγε στην επαναστατημένη Ελλάδα. Εκεί εντάχθηκε στις δυνάμεις των επαναστατών και συμμετείχε σε αρκετές μάχες καταφέρνοντας να διακριθεί. Μεταξύ άλλων πολέμησε στις μάχες των Μύλων και του Χαϊδαρίου, στην εκστρατεία της Καρύστου, στην πολιορκία της Ακρόπολης και στην εκστρατεία της Χίου. Κατά τη διάρκεια της επανάστασης τραυματίστηκε δύο φορές στο στήθος. Από το 1825 ήταν μέλος του τακτικού στρατού που συστάθηκε από τον Φαβιέρο και το 1828 έφερε το βαθμό του λοχαγού, ενώ μετά την απελευθέρωση και τη δημιουργία του ελληνικού κράτους ακολούθησε στρατιωτική καριέρα φτάνοντας μέχρι τον βαθμό του υποστρατήγου. Πέθανε τον Οκτώβριο του 1871 στην Αθήνα.

### Οικογένεια
Ήταν παντρεμένος από το 1834 με την Ευφροσύνη Οικονομίδου, η οποία προερχόταν από επιφανή οικογένεια της Κύπρου που είχε υποστεί εκτεταμένες διώξεις κατά το 1821. Από αυτόν τον γάμο απέκτησε έξι παιδιά (τρία αγόρια και τρία κορίτσια). Μεταξύ των τέκνων του συγκαταλέγονταν ο στρατιωτικός και πανεπιστημιακός Δημοσθένης Γονατάς και ο νομικός Επαμεινώνδας Γονατάς. Γιος του τελευταίου και εγγονός του Στυλιανού ήταν ο συνονόματός του στρατιωτικός και πολιτικός Στυλιανός Γονατάς.

## Παραπομπές


Κατηγορία:Έλληνες αξιωματικοί του πεζικού
Κατηγορία:Αγωνιστές του 1821
Στυλιανος
Πρώτη Μάχη της Λαμίας

Η **Πρώτη Μάχη της Λαμίας** πραγματοποιήθηκε το 209 π.Χ. ανάμεσα στους Αιτωλείς, τους Ρωμαίους και το βασίλειο της Περγάμου του Πυρρία και τους Μακεδόνες του Φίλιππου του Ε' της Μακεδονίας στη Λαμία κατά τον Πρώτο Μακεδονικό Πόλεμο. Νικητές εξήλθαν οι Μακεδόνες. Την ίδια χρονιά πραγματοποιήθηκε η Δεύτερη Μάχη της Λαμίας στην ίδια περιοχή.

Κατηγορία:Μάχες μακεδονικού στρατού
Κατηγορία:Μάχες ρωμαϊκού στρατού
Κατηγορία:Μάχες των Μακεδονικών Πολέμων
Θεόδωρος Μπεχράκης

Ο **Θεόδωρος Μπεχράκης** (Αθήνα, 1943 - 10 Αυγούστου 2024) ήταν Έλληνας πολιτικός μηχανικός, πολιτικός και αυτοδιοικητικός, που διετέλεσε δήμαρχος Αθηναίων από τον Φεβρουάριο έως τον Δεκέμβριο του 2006. Διετέλεσε επίσης πρόεδρος του Δημοτικού Συμβουλίου του Δήμου Αθηναίων από το 2003 έως το 2010 και νομάρχης Καρδίτσας από το 1974 έως το 1975.

## Βιογραφικά στοιχεία

Γεννήθηκε στην Αθήνα. Σπούδασε Πολιτικός Μηχανικός στο Εθνικό Μετσόβιο Πολυτεχνείο. Στη συνέχεια ασχολήθηκε με μελέτες και κατασκευές μεγάλων οικοδομικών έργων. Το 1968, κατά την περίοδο της Δικτατορίας των Συνταγματαρχών, συνελήφθη από το καθεστώς και φυλακίστηκε. Το 1974, μετά μεταβολή της πολιτικής κατάστασης στην χώρα, διορίστηκε Νομάρχης Καρδίτσας. Το 1989, έγινε μέλος του διοικητικού συμβουλίου της Κτηματικής Τράπεζας. Επί κυβερνήσεως Κωνσταντίνου Μητσοτάκη, ανέλαβε καθήκοντα του Αναπληρωτή Γενικού Διευθυντή του κόμματος της Νέας Δημοκρατίας, με αρμοδιότητα την οργάνωση και τον πολιτικό σχεδιασμό. 

Μετά την εκλογή του Κώστα Καραμανλή στην ηγεσία της Ν.Δ. το 1997, ανέλαβε τη θέση του Συμβούλου του σε θέματα οργάνωσης του κόμματος έως το τέλος του 2000. Το 2002, με την δημοτική παράταξη της υποψήφιας δημάρχου Αθηναίων Ντόρας Μπακογιάννη εξελέγη Δημοτικός Σύμβουλος στο Δήμο Αθηναίων. Στην συνέχεια, το δημοτικό συμβούλιο τον εξέλεξε πρόεδρο του δύο φορές. Διετέλεσε δήμαρχος Αθηναίων το διάστημα από τις 23 Φεβρουαρίου 2006 έως τις 31 Δεκεμβρίου 2006. Στις δημοτικές εκλογές του 2006, επανεκλέγεται δημοτικός σύμβουλος με τον συνδυασμό του Νικήτα Κακλαμάνη και διατελεί πρόεδρος του δημοτικού συμβουλίου για ακόμη δύο φορές. 

Είχε ένα παιδί, τον Κυριάκο ο οποίος έχει σπουδάσει Οικονομικές Επιστήμες στο Πανεπιστήμιο Αθηνών.

Απεβίωσε στις 10 Αυγούστου 2024, σε ηλικία 81 ετών.

## Παραπομπές


Κατηγορία:Νομάρχες Καρδίτσας
Κατηγορία:Έλληνες πολιτικοί μηχανικοί
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Δήμαρχοι Αθηναίων
Ιωάννης του Αρκούρ

Ο **Ιωάννης της Λωρραίνης-Βωντεμόν** (απεβ. το 1473) από τον Οίκο της Λωρραίνης ήταν κόμης του Αρκούρ και του Ωμάλ.

## Βιογραφία

Ήταν ο δεύτερος γιος του Αντωνίου κόμη του Βωντεμόν και της Μαρίας, κόρης του Ιωάννη Ζ΄ κόμη του Αρκούρ και του Ωμάλ. Η μητέρα του διαδέχθηκε στην κομητεία του Αρκούρ τον αδελφό της Ιωάννη (1424). Ανατέθηκε στον ίδιο τον Ιωάννη το δουκάτο (1448), ενώ την επόμενη χρονιά (1449) στάλθηκε ως απεσταλμένος από τον βασιλιά Κάρολο Ζ΄ στον δούκα της Βουργουνδίας. Το 1452 πέθανε ο εκ μητρός παππούς του και ο Ιωάννης προσπάθησε να ελέγξει το δουκάτο του, αλλά η νεότερη αδελφή τής μητέρας του κέρδισε τον έλεγχο της κομητείας του Ωμάλ. Διορίστηκε Καπετάνιος του Ανζέ (1469), αργότερα έγινε Σενεσάλιος και κυβερνήτης του Ανζού. Πέθανε άγαμος χωρίς απογόνους. Τον διαδέχθηκε ο ανιψιός του Ρενέ Β' της Λωρραίνης.

## Πρόγονοι





## Παραπομπές



## Πηγές

*Carroll, Stuart (1998). Noble Power During the French Wars of Religion. Cambridge University Press. 

Κατηγορία:Οίκος του Βωντεμόν
Ερρίκος της Λωρραίνης-Βωντεμόν

Ο **Ερρίκος** (απεβίωσε στις 20 Οκτωβρίου 1505) από τον Οίκο της Λωρραίνης-Βωντεμόν, ήταν επίσκοπος του Τερουάν και διοικητής του Βωντεμόν κατά την απουσία του αδελφού του, κόμη της περιοχής.

## Βιογραφία
Ήταν μικρότερος γιος του Αντωνίου κόμη του Βωντεμόν και της Μαρίας, κόρης τού Ιωάννη Ζ΄ κόμη τού Αρκούρ.

## Βιογραφία
Σπούδασε θεολογία στο Παρίσι και έγινε επίσκοπος της Τερουάν (1456). Έγινε διοικητής της κομητείας του Βωντεμόν, όταν ο μεγάλος του αδελφός Φρειδερίκος Β΄ κόμης τού Βωντεμόν βρισκόταν σε εκστρατεία στην Καταλονία με τον Ιωάννη Β΄, δούκα της Λωρραίνης. Ως επίσκοπος του Μετς είχε διαμάχη με τους κατοίκους (1484), που λύθηκε με την επέμβαση του Φρειδερίκου Γ΄ των Αψβούργων.

## Πρόγονοι





## Αναφορές


Κατηγορία:Οίκος του Βωντεμόν
Κατηγορία:Επίσκοποι του Μετς
Εμμανουήλ Αλευροφάς

Ο **Εμμανουήλ Αλευροφάς** ήταν Έλληνας θεολόγος και ιεράρχης.

Γεννήθηκε στην Κάλυμνο στις 15 Απριλίου 1932. Σπούδασε στη Θεολογική Σχολή της Χάλκης. Διάκονος χειροτονήθηκε το 1957. Πρεσβύτερος χειροτονήθηκε το 1958 από τον αείμνηστο Μητροπολίτη Λέρου Ισίδωρο. Υπηρέτησε σε διάφορες Κοινότητες της Ιεράς Αρχιεπισκοπής Κωνσταντινουπόλεως και ως προσωρινός Κωδικογράφος της Ιεράς Συνόδου του Οικουμενικού Πατριαρχείου.

Από το 1958 έως το 1967 υπηρέτησε στην Ιερά Αρχιεπισκοπή Θυατείρων και Μεγάλης Βρετανίας. Από το 1967 υπηρέτησε στην Ιερά Μητρόπολη Λέρου, Καλύμνου και Αστυπαλαίας. Το 2005 εξελέγη βοηθός επίσκοπος της Μητροπόλεως υπό τον τίτλο της πάλαι ποτέ διαλαμψάσης επισκοπής Αλικαρνασσού και χειροτονήθηκε επίσκοπος στις 11 Δεκεμβρίου 2005.

Πέθανε στις 2 Σεπτεμβρίου 2010.

Κατηγορία:Επίσκοποι Αλικαρνασσού
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 09/2010
Eragon (βιντεοπαιχνίδι)

Το ***Eragon*** είναι ένα βιντεοπαιχνίδι βολών τρίτου προσώπου που κυκλοφορεί για Xbox 360, PlayStation 2, Xbox και Windows ανεπτυγμένο από τη Stormfront Studios. Ακόμα, κυκλοφορεί για Game Boy Advance, Nintendo DS, PSP και κινητό τηλέφωνο, ανεπτυγμένο κατά κύριο λόγο από την Amaze Entertainment.

Το παιχνίδι βασίζεται πάνω στην ταινία Eragon, που με τη σειρά της βασίζεται στο βιβλίο Έραγκον, του Κρίστοφερ Παολίνι. Τα παιχνίδια κυκλοφόρισαν στις 14 Νοεμβρίου 2006 στις ΗΠΑ, 24 Νοεμβρίου 2006 στην Ευρωπαϊκή Ένωση και 23 Νοεμβρίου 2006 στην Αυστραλία ώστε να συμπίπτει χρονικά με την κυκλοφορία της ταινίας. Στο παιχνίδι ο παίκτης παίρνει τον ρόλο του κύριου πρωταγωνιστή τού βιβλίου αλλά και της ταινίας, Έραγκον, και περιστασιακά παίρνει τον έλεγχο της δράκενάς του, Σαφίρα.

Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια του 2006
Οικία Ελευθερίου Βενιζέλου

Η **Οικία Ελευθερίου Βενιζέλου**, βρίσκεται στη συμβολή της λεωφόρου Βασιλίσσης Σοφίας και της οδού Λουκιανού 2 στην Αθήνα, δίπλα στην εκκλησία του Αγίου Νικολάου του Πτωχοκομείου, απέναντι από το κτιριακό συγκρότημα του Βυζαντινού Μουσείου, και σήμερα αποτελεί κατοικία του Βρετανού πρέσβη.

## Το Μέγαρο Βενιζέλου

Η νεοκλασική κατοικία του Ελευθερίου Βενιζέλου οικοδομήθηκε στα χρόνια του Μεσοπολέμου μεταξύ των ετών 1930-1932 στο οικόπεδο που βρισκόταν το Πτωχοκομείο Αθηνών. Τα σχέδια ήταν του αρχιτέκτονα Αναστασίου Μεταξά (1862-1937) με επίβλεψη της Έλενας Σκυλίτση.

Η οικία Βενιζέλου χρησιμοποιήθηκε για λίγα χρόνια και συνδέθηκε με αρνητικά γεγονότα για τον Έλληνα πολιτικό, όπως η απώλεια των εκλογών του 1932, η απόπειρα δολοφονίας του το 1933, το αποτυχημένο κίνημα του 1935 και με  αποκορύφωμα την αυτοεξορία του  στη Γαλλία, όπου και απεβίωσε στις 18 Μαρτίου 1936.

Μετά το θάνατο του συζύγου της, η Έλενα Σκυλίτση πώλησε την κατοικία στη Βρετανική κυβέρνηση και στέγασε τη Βρετανική Πρεσβεία. Από τη δεκαετία του 1960 στεγάζει την πρεσβευτική κατοικία, ενώ η πρεσβεία εγκαταστάθηκε σε παρακείμενο νεόδμητο κτήριο.

## Ο Άγιος Νικόλαος του Πτωχοκομείου

Με την πρώην οικία Βενιζέλου συνορεύει ο Ναός του Αγίου Νικολάου του Πτωχοκομείου, που βρίσκεται στη γωνία της λεωφόρου Βασιλίσσης Σοφίας και της οδού Πλουτάρχου. Έχει οικοδομηθεί το 1876 στον περίβολο του τότε Πτωχοκομείου Αθηνών.

Ο ναός ανεγέρθηκε σε νεοβυζαντινό ρυθμό από τον αρχιτέκτονα Παναγιώτη Κάλκο (1810-1878). Πρόκειται για εκκλησία του τύπου σταυροειδούς μετά τρούλου, με εμφανή βυζαντινά μορφολογικά στοιχεία, που αναβιώνουν τη ναοδομία της βυζαντινής παράδοσης. 

## Παραπομπές

## Πηγές
* Michael Llewellyn Smith: «Η πρεσβευτική κατοικία», Καθημερινή/Επτά Ημέρες, 22 Νοεμβρίου 1998.
* Γ. Α. Πουλημένος: «Λεωφόρος Βασιλίσσης Σοφίας: Άγιος Γεώργιος και Άγιος Νικόλαος», Καθημερινή/Επτά Ημέρες, 5 Νοεμβρίου 2000.
* Κάτια Μητροπούλου: «Αθήνα: Μνήμες και Κτήρια», Εκδόσεις Ι. Σιδέρης, 1η έκδοση, Ιούλιος 2004.
* Εγκυκλοπαίδεια Πάπυρος-Λαρούς-Μπριτάνικα, λήμμα "Πτωχοκομείο", Εκδόσεις Πάπυρος, Αθήνα, 1996.
* Αρχείο Νεότερων Μνημείων

Κατηγορία:Διατηρητέα κτίρια στην Αθήνα
Κυβέρνηση Θεόδωρου Δηλιγιάννη 1885

Η **Κυβέρνηση Θεόδωρου Δηλιγιάννη 1885** (Απρίλιος 1885 - Απρίλιος 1886) ανέλαβε την εξουσία μετά τη νίκη της στις εκλογές του 1885.

Ο Δηλιγιάννης, παίρνοντας και τις ψήφους των οπαδών του Κουμουνδούρου -(απεβίωσε 26 Φεβρουαρίου 1883)- κατάφερε να αποσπάσει μια άνετη εκλογική νίκη, που στο Κοινοβούλιο μετατράπηκε σε μεγάλη πλειοψηφία βουλευτικών εδρών. Συγκεκριμένα, στη νέα Βουλή, που άρχισε τις εργασίες της στις 9 Μαΐου του 1885 και σε σύνολο 245 εδρών οι οπαδοί του Δεληγιάννη έλαβαν 185 έδρες, του Τρικούπη 55 και οι Δημοκρατικοί (ομάδα με κέντρο τον Ρόκκο Χοϊδά, που ζητούσε κατάλυση της μοναρχίας) 5.

Η κυβέρνηση Δηλιγιάννη κατάργησε ή μείωσε κάποιους από τους φόρους που είχε επιβάλλει η προηγούμενη κυβέρνηση: κατάργησε τον νόμο για τον φόρο στα σπίρτα και μείωσε περίπου στο μισό, το φόρο στο τσιγαρόχαρτο και στο πετρέλαιο που διακινούσε το δημόσιο.

Οι κακοί χειρισμοί της κυβέρνησης Δηλιγιάννη απέναντι στην πραξικοπηματική προσάρτηση της Ανατολικής Ρωμυλίας στη Βουλγαρία που έγινε στις 6 Σεπτεμβρίου του 1885, και που είχαν σαν αποτέλεσμα τον ναυτικό αποκλεισμό των Αθηνών από τα πολεμικά πλοία της Αγγλίας, Γερμανίας, Αυστρο-Ουγγαρίας και Ιταλίας, οδήγησαν τον Δηλιγιάννη σε παραίτηση.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*): Θεόδωρος Δηλιγιάννης

* *«Επί των Εξωτερικών υπουργός»*: προσωρινά, Θεόδωρος Δηλιγιάννης
* *«Επί των Εσωτερικών υπουργός»*: Νικόλαος Παπαμιχαλόπουλος
* *«Επί των Οικονομικών υπουργός»*: Θεόδωρος Δηλιγιάννης
* *«Επί των Στρατιωτικών υπουργός»*: συνταγματάρχης Αντώνιος Μαυρομιχάλης
* *«Επί της Δικαιοσύνης υπουργός»*: Σπήλιος Αντωνόπουλος
* *«Επί των Εκκλησιαστικών και της Δημοσίας εκπαιδεύσεως υπουργός»*: Αντώνιος Ζυγομαλάς
: - αντικαταστάθηκε στις 11 - 10 - 1885 από τον Αριστομένη Κοντογούρη
* *«Επί των Ναυτικών υπουργός»*: Ροβέρτος Ρώμας
: - αντικαταστάθηκε λόγω ασθένειας στις 11 - 10 -1885 από τον Γεώργιο Μπούμπουλη

## Σημειώσεις


## Παραπομπές


1885
Κατηγορία:1885
Ζυγομαλάς

Με το επώνυμο **Ζυγομαλάς** είναι γνωστοί οι εξής:

* Ιωάννης Ζυγομαλάς (1498 - 1584), λόγιος του 16ου αιώνα
* Θεοδόσιος Ζυγομαλάς (1544 - 1607), λόγιος, φιλόλογος, κωδικογράφος και αξιωματούχος του Οικουμενικού Πατριαρχείου
* Ανδρέας Ζυγομαλάς (1803 - 1876) Έλληνας αγωνιστής του 1821, πολιτικός της νεοσύστατης Ελλάδας, πληρεξούσιος, υπουργός και δημοσιογράφος - εκδότης
* Ιωάννης Α. Ζυγομαλάς (1842 - 1877), Έλληνας αγωνιστής της Κρητικής επανάστασης
* Γεώργιος Ζυγομαλάς (1840-;) ήταν Έλληνας διπλωμάτης του 19ου αιώνα
* Αντώνιος Ζυγομαλάς (1854-1930) ήταν Έλληνας πολιτικός του 19ου αιώνα, αδελφός του προηγουμένου.
* Λουκία Ζυγομαλά (1866-1947), σύζυγος του προηγουμένου, ευεργέτης του Αυλώνα Αττικής.
* Ανδρέας Αντ. Ζυγομαλάς (1890-1914), μοναχοπαίδι των προηγουμένων, έφεδρος ανθυπολοχαγός και ήρωας των Βαλκανικών πολέμων.
Α.Π.Σ. Ασπίς Ξάνθης

Ο **Αθλητικός Πολιτιστικός Σύλλογος Ασπίς Ξάνθης** είναι ελληνικό αθλητικό σωματείο που δραστηριοποιείται στην πόλη της Ξάνθης, στον ομώνυμο νομό. Επίσημο έτος ίδρυσής του είναι το 1922 και αγωνίζεται με χρώματα το μπλε και το λευκό. Διατηρεί τμήματα ποδοσφαίρου ανδρών, καθώς και καλαθοσφαίρισης ανδρών και γυναικών, για αθλητές και αθλήτριες όλων των ηλικιακών ομάδων.

## Ιστορία
Ιδρύθηκε το 1922 με την ονομασία **Γυμναστικός Σύλλογος Ξάνθης «Ασπίς»** δημιουργώντας τμήματα στίβου και στη συνέχεια ποδοσφαίρου. Εκπροσωπούσε την μεσαία και κατωτέρα κοινωνικοοικονομική τάξη αλλά και τη συντριπτική πλειοψηφία των Μικρασιατών προσφύγων. Το 1967 συγχωνεύτηκε με τον Ορφέα Ξάνθης και δημιούργησαν τον Αθλητικό Όμιλο Ξάνθη. Επανιδρύθηκε το 1974 με την ονομασία **Αθλητικός Πολιτιστικός Σύλλογος Ξάνθης «Ασπίς»** έπειτα τη μετονομασία του Ολυμπιακού Ξάνθης. Με την επανίδρυσή του, ο σύλλογος λειτούργησε αρχικά το ποδοσφαιρικό τμήμα, ενώ το 1983 ίδρυσε τμήμα χειροσφαίρισης και το 1987 τμήματα καλαθοσφαίρισης ανδρών και γυναικών.

## Τμήμα ποδοσφαίρου ανδρών

Το ποδοσφαιρικό τμήμα της Ασπίδας Ξάνθης αγωνίζεται στο Δημοτικό Στάδιο Ξάνθης. Μετέχει στα πρωταθλήματα της Ένωσης Ποδοσφαιρικών Σωματείων Ξάνθης.

Η ομάδα είναι πολυνίκης στο θεσμό του Κυπέλλου της Ε.Π.Σ. Ξάνθης, ενώ έχει επιτυχίες και σε πανελλαδικό επίπεδο με την κατάκτηση του Κυπέλλου Ερασιτεχνών.

## Τμήμα καλαθοσφαίρισης ανδρών

Το ανδρικό τμήμα καλαθοσφαίρισης του συλλόγου δημιουργήθηκε το 1987 και αποτελεί νομικά ένα από τα ερασιτεχνικά του συλλόγου. Χρησιμοποιεί ως έδρα το Κλειστό Γυμναστήριο Ευμοίρου «Χριστίνα Χριστοδούλου», χωρητικότητας 280 θεατών.

Έχει κατακτήσει δύο από τα Πρωταθλήματα της Α' Κατηγορίας Ανδρών που διοργανώνει η Ένωση Καλαθοσφαιρικών Σωματείων Ανατολικής Μακεδονίας και Θράκης.

## Τμήμα καλαθοσφαίρισης γυναικών

Το γυναικείο τμήμα καλαθοσφαίρισης του συλλόγου δημιουργήθηκε το 1987 και αποτελεί νομικά ένα από τα ερασιτεχνικά του συλλόγου. Έδρα του συλλόγου είναι το Κλειστό Γυμναστήριο Ευμοίρου Ξάνθης, χωρητικότητας 300 θεατών.

Ο σύλλογος είναι πολυνίκης στα Πρωταθλήματα Γυναικών Ε.ΚΑ.Σ.Α.ΜΑ.Θ., ορισμένα από τα οποία μεταφράστηκαν σε άνοδο σε εθνική κατηγορία.

## Τμήμα χειροσφαίρισης ανδρών
Η ομάδα χειροσφαίρισης ανδρών της Ασπίδας Ξάνθης, για την περίοδο 2017-18, μετείχε στο πρωτάθλημα της Β΄ Εθνικής. Τα τελευταία χρόνια έπαυσε την λειτουργία του.

## Παραπομπές


## Εξωτερικοί σύνδεσμοι
* Α.Π.Σ. Ασπίς Ξάνθης, επίσημος ιστότοπος του τμήματος καλαθοσφαίρισης του συλλόγου.
* Α.Π.Σ. Ασπίς Ξάνθης, επίσημος ιστότοπος του τμήματος χειροσφαίρισης του συλλόγου.
*  (ποδόσφαιρο)
* «Όλα τα μπαράζ της Ξάνθης! Τι έχουν κάνει μέχρι σήμερα Ασπίδα, Ορφέας και ΑΟΞ...», thrakisports.gr, 9 Ιουνίου 2014.
* «ΕΠΣ Ξάνθης: Η ιστορία του Κυπέλλου! Οι πολυνίκες του θεσμού και όλοι οι τελικοί», thrakisports.gr, 4 Μαΐου 2014.

Κατηγορία:Α.Π.Σ. Ασπίς Ξάνθης
Κατηγορία:Αθλητικοί σύλλογοι Ξάνθης
Κατηγορία:Ιδρύσεις αθλητικών συλλόγων το 1922
Δεύτερη Μάχη της Λαμίας

Η **Δεύτερη Μάχη της Λαμίας** πραγματοποιήθηκε το 209 π.Χ. ανάμεσα στους Αιτωλείς, τη Ρωμαϊκή Δημοκρατία και το βασίλειο της Περγάμου του Πυρρία και τους Μακεδόνες του Φίλιππου του Ε' της Μακεδονίας στη Λαμία κατά τον Πρώτο Μακεδονικό Πόλεμο. Νικητές ήταν οι Μακεδόνες.

Κατηγορία:Μάχες μακεδονικού στρατού
Κατηγορία:Μάχες ρωμαϊκού στρατού
Κατηγορία:Μάχες των Μακεδονικών Πολέμων
Οσχοφόρια

Μια από τις γιορτές στην αρχαία Αθήνα ήταν τα **Οσχοφόρια** (ή **Ωσχοφόρια**), που εορτάζονταν τις πρώτες ημέρες του μήνα Πυανοψίονα (δηλαδή στα τέλη του Οκτωβρίου) και αφού είχε ολοκληρωθεί ο τρύγος. Η γιορτή αυτή πήρε το όνομά της από τον Όσχο (ή όσχη ή ώσχη) (όπως ονομαζόταν το κλαδί αμπελιού που είχε επάνω του σταφύλια). Στα Οσχοφόρια μια πομπή στην οποία επικεφαλής ήταν δύο ευγενείς νέοι, που φορούσαν μακρό ιερατικό χιτώνα και κρατούσαν όσχους, κατευθυνόταν, ψέλνοντας τα *ωσχοφορικά μέλη*, από το *εν Λίμναις* ιερό του Διονύσου στο ιερό της Αθηνάς Σκιράδος (θεότητα της βλάστησης), στο Φάληρο. Τους όσχους, που επρόκειτο να χρησιμοποιηθούν στη γιορτή, τους μάζευαν όταν τελείωνε ο τρύγος και τους συγκέντρωναν στο εν λόγω ιερό του Διονύσου.
 
## Πηγές
* Ιστορία του ελληνικού έθνους, τ.Γ2



Κατηγορία:Αρχαίες αθηναϊκές εορτές
When a Blind Man Cries

Το **When a Blind Man Cries** είναι τραγούδι του βρετανικού χαρντ ροκ συγκροτήματος Deep Purple. Αρχικά εκδόθηκε στην δεύτερη πλευρά του σινγκλ "*[[Never Before]]*", το 1972. Ηχογραφήθηκε μαζί με τα άλλα κομμάτια του δίσκου "*[[Machine Head (album)|Machine Head]]*" τον Δεκέμβριο του 1971, στο Μοντρέ της Ελβετίας.

## Ζωντανές εκτελέσεις
Επειδή ο κιθαρίστας του συγκροτήματος Ρίτσι Μπλάκμορ το απεχθάνονταν, το κομμάτι αυτό δεν παιζόταν στις ζωντανές εμφανίσεις των Deep Purple, εκτός από μια φορά τον Απρίλιο του 1972 όταν ο Μπλάκμορ λόγω αδιαθεσίας δεν πήρε μέρος στην συναυλία, με τον Ράντι Καλιφόρνια των Spirit να τον αντικαθιστά.

Μετά την διάλυση του συγκροτήματος, ο Ίαν Γκίλαν άρχισε να το παίζει συστηματικά στις συναυλίες στις δεκαετίες του '70 και του '80, ενώ έγινε μέρος του set list του συγκροτήματος μετά την οριστική αποχώρηση του Μπλάκμορ το Νοέμβριο του 1993. Ζωντανά ηχογραφημένες εκτελέσεις του υπάρχουν στους εξής δίσκους:

* *[[Live at the Olympia '96]]* (1997)
* *[[The Soundboard Series]]* (2001)
* *[[Live at the Rotterdam Ahoy]]* (2002)
* *[[Live at Montreux 1996]]* (2006)
* *[[Live at Montreux 2006]]* (2007)
* *[[Live at Montreux 2011]]* (2011)
* *[[Live In Verona]]* (2014)
* *[[Celebrating Jon Lord: The Rock Legend]]* (2014)

## Διασκευές
Το κομμάτι έχει διασκευαστεί από τον Axel Rudi Pell στο άλμπουμ "*Nasty Reputation*", τον Stuart Smith με τον κιθαρίστα Richie Sambora στο άλμπουμ "*Stuart Smith’s Heaven and Earth*", τον Gary John Barden στο άλμπουμ "*Rock n' Roll My Soul*", τους Metallica στην συλλογή προς τιμήν των Deep Purple με τίτλο "*Re-Machined: A Tribute to Deep Purple's Machine Head*", τους Πολωνούς Turbo στον δίσκο "*Awatar*" και τους Hamburg Blues Band.

## Σύνθεση του συγκροτήματος
Το "*When a Blind Man Cries*" ηχογραφήθηκε από τους εξής μουσικούς:

* Ίαν Γκίλαν – *φωνητικά*
* Ρίτσι Μπλάκμορ - *κιθάρα*
* Ρότζερ Γκλόβερ – *μπάσο*
* Τζον Λορντ – *πλήκτρα*
* Ίαν Πέις – *τύμπανα*

## Παραπομπές

## Πηγές
* Machine Head 25th Anniversary CD Booklet *1997 EMI Records*
* The Complete Deep Purple, Michael Heatley, *Reynolds & Hearn*, 2005
* Ian Gillan: The Autobiography of "Deep Purple's" Lead Singer, *Blake Publishing*, 1998

## Εξωτερικοί σύνδεσμοι
* Στίχοι
* Chords 1
* Chords 2
* Tabs 1
* Tabs 2
* Tabs 3
* Bass Tabs

Κατηγορία:Τραγούδια των Deep Purple
Κατηγορία:Τραγούδια του 1972
Έβερ Μπανέγα

Ο **Έβερ Μαξιμιλιάνο Μπανέγα** (ισπανικά: *Éver Maximiliano David Banega*, 29 Ιουνίου 1988) είναι Αργεντινός ποδοσφαιριστής, ο οποίος αγωνίζεται για την Αλ Σαμπάμπ στη θέση του κεντρικού μέσου.

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Μπόκα Τζούνιορς
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές ολυμπιακής ομάδας Αργεντινής
Κατηγορία:Ποδοσφαιριστές Εθνικής Αργεντινής
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Σεβίλλη ΦΚ
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Ίντερ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές στους Θερινούς Ολυμπιακούς Αγώνες 2008
Βιγιαρρεάλ ΚΦ

Η **Βιγιαρεάλ ΚΦ** (ισπανικά: *Villarreal CF*) είναι ποδοσφαιρικός σύλλογος με έδρα την πόλη Βιγιαρρεάλ στην Ισπανία. Ιδρύθηκε το 1923 και έδρα της ομάδας είναι το Στάδιο ντε λα Θεράμικα (πρώην *<nowiki/>'Κίτρινο Υποβρύχιο*, εξαιτίας της κίτρινης εμφάνισης.

## Ιστορία
Η Βιγιαρρεάλ ΚΦ πέτυχε για πρώτη φορά την άνοδο της στην Πριμέρα Ντιβισιόν τη σεζόν 1998-99, αλλά υποβιβάστηκε άμεσα μετά από μια δύσκολη σεζόν ξανά στη δεύτερη κατηγορία του ισπανικού πρωταθλήματος ποδοσφαίρου. Επανέρχεται όμως άμεσα στην Πριμέρα Ντιβισιόν και από τότε άρχισε μια περίοδος άνθησης για την ομάδα που κατάφερε όχι μόνο να εδραιωθεί στην κορυφαία κατηγορία, αλλά να φτάσει ως και τα ημιτελικά του Τσάμπιονς Λιγκ τη σεζόν 2004-05, όπου αποκλείστηκε από την Άρσεναλ αλλά και τη δεύτερη θέση του ισπανικού πρωταθλήματος τη σεζόν 2007-08. Τα τελευταία χρόνια η Βιγιαρρεάλ παραμένει σταθερά στις υψηλές θέσεις του ισπανικού πρωταθλήματος, μέχρι τη σεζόν 2011-2012 που υποβιβάστηκε στη Σεγούντα Ντιβισιόν. Τη σεζόν 2012-13 τερμάτισε στη 2η θέση της  βαθμολογίας Σεγούντα Ντιβιζιόν και παράλληλα πήρε και το εισιτήριο επιστροφής στην Πριμέρα Ντιβιζιόν. Τη σεζόν 2020-21 κατέκτησε τον πρώτο της Ευρωπαϊκό τίτλο νικώντας την Μάντσεστερ Γιουνάιτεντ επικρατώντας στα πέναλτι με 11-10 (1-1 κανονική διάρκεια) στον τελικό του Γιουρόπα Λιγκ. Tην σεζόν 2021-2022 έφτασε στα ημιτελικά του Τσάμπιονς Λιγκ αλλά αποκλείστηκε από την Λίβερπουλ. 

## Διακρίσεις

'''Λα Λίγα'''
* *2η Θέση (1)*: 2007-08

'''Τσάμπιονς Λιγκ'''

* *Ημιτελικά (2)*: 2005-06, 2021-22
* *Προημιτελικά (1):* 2008-09

'''Γιουρόπα Λιγκ'''

* **Νικήτρια (1):[[ΟΥΕΦΑ Γιουρόπα Λιγκ 2020–21|2021]]**
**Ημιτελικά (3)*: 2004, 2011, 2016
* *Προημιτελικά (1)*: 2019

'''Κύπελλο Ιντερτότο'''

* **Νικήτρια (2):** 2003, 2004

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ιδρύσεις αθλητικών συλλόγων το 1923
Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις ποδοσφαιρικών ομάδων το 1923
Φυσική γεωγραφία

thumb|400px|Έγχρωμο ανάπτυγμα της επιφάνειας της Γης και υπερκείμενων  ατμοσφαιρικών συστημάτων. NASA
Η **Φυσική γεωγραφία**, αποτελεί έναν από τους πιο σημαντικούς κλάδους της σύγχρονης Γεωγραφίας ο οποίος είναι και ο κατεξοχήν κλάδος της. Πρόκειται για την επιστήμη που εξετάζει την μορφολογία της Γης γενικότερα, τα φυσικά χαρακτηριστικά της, μελετώντας συγχρόνως την πορεία εξέλιξης των διαφόρων φαινομένων που συμβαίνουν στην επιφάνειά της, καθώς και την επίδραση αυτών σε εξάρτηση των ανθρωπίνων και φυσικών διεργασιών στην αντίληψη του περιβάλλοντος.

## Κλάδοι
Από τα παραπάνω συνάγεται ότι η Φυσική γεωγραφία είναι μία πολυμερής επιστήμη με επιμέρους επιστημονικούς κλάδους κυριότεροι των οποίων είναι:
* Η Γεωμορφολογία
* Η Κλιματολογία
* Η Γεωγραφία φυσικών καταστροφών
* Η Πεδολογία με κοινά μέρη Ηφαιστειολογίας,  Σεισμολογίας κ.ά. της Γεωλογίας.
* Η Υδρολογία με όλους τους επιμέρους κλάδους,όπως η Υδρογεωγραφία.
* Η Βιογεωγραφία εκτός της Ανθρωπογεωγραφίας που αποτελεί έτερο αυτοτελή κλάδο της Γεωγραφίας.
* Η Παλαιογεωγραφία
* Η Περιβαλλοντική γεωγραφία
* Η Πυρογεωγραφία
* Η Οικογεωγραφία

Καθώς και άλλοι δευτερεύοντες κλάδοι κοινοί  άλλων επιστημών (π.χ. εδαφολογία, χαρτογράφηση κατανομών εδαφικών τύπων, τύπων  βλάστησης και καλλιεργειών, σεισμογενών, διάβρωσης, καταστροφών κ.λπ.).

## Βασικά Εργαλεία και Τεχνικές
Βασικά εργαλεία και τεχνικές που χρησιμοποιούνται είναι:
* Συστήματα Γεωγραφικών Πληροφοριών
* Τηλεπισκόπηση
* Χαρτογραφία
* Δειγματοληπτική έρευνα
* Στατιστική ανάλυση
* Μαθηματικά μοντέλα
* Επιτόπια παρατήρηση
* Ανάλυση περιεχομένου

## Δείτε επίσης
* Μετεωρολογία
* Οικολογία

## Εξωτερικοί σύνδεσμοι
* Βασικές αρχές της Φυσικής Γεωγραφίας , 2η έκδοση , από τον M. Pidwirny , 2006 , (πλήρες κείμενο)
* Φυσική Γεωγραφία για φοιτητές και καθηγητές , UK National Grid for Learning.
* Physiography by T.X. Huxley, 1878, full text, physical geography of the Thames River Basin

## Πηγές
* "Εγκυκλοπαίδεια Πάπυρος Λαρούς Μπριτάννικα". τομ.17ος, σελ.12.

## Βιβλιογραφία
* 
* 
* 
* 
* 
* 
* 

 Φυσική γεωγραφία
Κατηγορία:Επιστήμες Γης και Περιβάλλοντος
Κατηγορία:Γεωγραφία
Ναυμαχία της Κω

[thumb|left|250px|<div style='text-align: center;'>
Νήσος [Κως, αεροφωτογραφία]]
Η **ναυμαχία της Κω**, η τελευταία σύγκρουση του Χρεμωνίδιου πολέμου πραγματοποιήθηκε το 261 π.Χ. ανάμεσα στους Μακεδόνες του Αντίγονου Β' Γονατά και τους Πτολεμαίους του Πάτροκλου, του ναυάρχου του Πτολεμαίου Β' του Φιλάδελφου στην Κω.Η πρωτοβουλία ανήκε στον Αντίγονο Γονατά ο οποίος αντιλήφθηκε ότι ο πόλεμος θα μπορούσε να κριθεί μόνο στην θάλασσα .Νικητές εξήλθαν οι Μακεδόνες.

Μετά τη ναυμαχία, ο Αντίγονος αφιέρωσε τη ναυαρχίδα του στόλου του που ονομάζονταν "Ισθμία" στο ιερό του  Απόλλωνα στην Κόρινθο. Η πτολεμαϊκή κυριαρχία στο Αιγαίο πέλαγος, δέχτηκε ισχυρό πλήγμα.

Οι απόψεις για τη χρονολογία της ναυμαχίας διίστανται. Κάποιοι ιστορικοί την τοποθετούν το 257 π.Χ.. Αν παραδεχθούμε την χρονολόγηση αυτή τότε η ναυμαχία έγινε ενώ μαίνονταν ο Β΄ Συριακός Πόλεμος, μεταξύ Πτολεμαίου Β' και Αντίοχου Β' και ήταν ένα από τα γεγονότα που έκριναν την τύχη του συγκεκριμένου πολέμου .

## Παραπομπές


## Πηγές
*Ιστορία του Ελληνικού έθνους *Τόμος Δ'  Μέγας Αλέξανδρος –Ελληνιστικοί  Χρόνοι Εκδοτική Αθηνών * 1979
*Στρατιωτική Ιστορία *ΣΠΥΡΙΔΩΝ ΜΑΡΚΟΥ . Χρεμωνίδειος πόλεμος  Εκδότης Σ. ΠΑΝΕΛΗΣ.  Τεύχος  128 .*  2007

Κατηγορία:Μάχες μακεδονικού στρατού
Κατηγορία:Μάχες πτολεμαϊκού στρατού
Κατηγορία:Μάχες των Συριακών Πολέμων
Κατηγορία:Ιστορία της Κω
Κατηγορία:Ναυμαχίες της Αρχαίας Ελλάδας
Ναυμαχία της Άνδρου (245 π.Χ.)

Η **ναυμαχία της Άνδρου** πραγματοποιήθηκε το 245 π.Χ. ανάμεσα στο Μακεδονικό βασίλειο του Αντίγονου Β' Γονατά και τους Πτολεμαίους του Πτολεμαίου Γ' του Ευεργέτη στην Άνδρο κατά τον Τρίτο Συριακό Πόλεμο. Νικητές εξήλθαν οι Μακεδόνες. 

Η νίκη των τελευταίων είχε ως αποτέλεσμα οι Πτολεμαίοι να χάσουν τις Κυκλάδες αν και η άποψη αυτή (όπως και ο χρόνος της ναυμαχίας που τοποθετείται είτε το 258 π.Χ. είτε το 256 π.Χ. είτε το 227 π.Χ., όποτε σε αυτήν την τελευταία περίπτωση αντίπαλος των Πτολεμαίων  στην ναυμαχία ήταν ο Αντίγονος Δώσων) δεν είναι καθόλου σίγουρη.

## Παραπομπές


## Πηγές
*Ιστορία του Ελληνικού έθνους *Τόμος Δ'  Μέγας Αλέξανδρος –Ελληνιστικοί  Χρόνοι Εκδοτική Αθηνών * 1979
*LIVIUS Articles on Ancient History ''Third Syrian War (Laodicean War; 246-241) '

Κατηγορία:Μάχες μακεδονικού στρατού
Κατηγορία:Μάχες πτολεμαϊκού στρατού
Κατηγορία:Μάχες των Συριακών Πολέμων
Κατηγορία:Ιστορία της Άνδρου
Κατηγορία:Ναυμαχίες της Αρχαίας Ελλάδας
Άγιος Γεώργιος Ανδραβίδας

Ο **Άγιος Γεώργιος** είναι χωριό του Νομού Ηλείας και σήμερα οικισμός της Δημοτικής Κοινότητας Ανδραβίδας της ομώνυμης δημοτικής ενότητας του καλλικρατικού Δήμου Ανδραβίδας - Κυλλήνης. Στην απογραφή του 2011 είχε 77 κατοίκους.

## Ονομασία
Η παλιά ονομασία του χωριού ήταν "Βραχναίικα" και προέρχεται από το χωριό Βραχνί Καλαβρύτων από όπου προέρχονται οι πρώτοι κάτοικοι του χωριού. Η κατάληξη *-αίικα* ή *-έικα* είναι συνηθισμένη στην Αχαΐα και στην Ηλεία και ερμηνεύεται ως εξής: "Βραχναίικα καλύβια" δηλ. "Καλύβια των Βραχναίων".

Με το ΦΕΚ 45Α της 16/04/1984 μετονομάστηκε σε "Άγιος Γεώργιος".

## Ιστορία
Μετά την επανάσταση του 1821 ποιμένες από το Βραχνί Καλαβρύτων άρχισαν να κατεβαίνουν το χειμώνα στα πεδινά να ξεχειμωνιάζουν με τα πρόβατα τους. Οι ποιμένες αυτοί πήγαιναν στην περιοχή "Μπάστα" των Λεχαινών όπου ήταν ιδιοκτησία της Μονής Αγίας Λαύρας. Με την πάροδο του χρόνου οι γαίες πέρασαν στην ιδιοκτησία τους και δημιούργησαν οικισμό, το σημερινό χωριό, όπου τον ονόμασαν Βραχναίικα.

## Δημογραφικά στοιχεία
### Πληθυσμός

## Δείτε επίσης
*Βραχνί Αχαΐας
*Βραχναίικα Αχαΐας

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* Κώστας Παπαγιαννόπουλος, "Η δημιουργία των χωριών" στο Κώστας Παπαγιαννόπουλος (επιμ.), *Βραχναίικα και Μονοδένδρι. Αρχαιολογία του τοπίου και τοπική ιστορία*, πρόλογος: Βασίλης Τογαντζής, Μιλτιάδης Γούτας, Λάζαρος Κολώνας, Έκδοση Δήμος Βραχναίικων-Δημοτική Επιχείρηση Πολιτιστικής Ανάπτυξης Βραχναίικων, Πάτρα 2009, σελ. 105-134. ISBN 978-960-99129-0-7

Κατηγορία:Χωριά της περιφερειακής ενότητας Ηλείας
Κατηγορία:Δήμος Ανδραβίδας
Κατηγορία:Δήμος Ανδραβίδας - Κυλλήνης
Citroën C35

Το **Citroën C35** ήταν ένα επαγγελματικό αυτοκίνητο τύπου «βαν» (van) που παρήχθη από τη γαλλική αυτοκινητοβιομηχανία Citroën, από τον Μάρτιο του 1974 έως το 1991.

Το C35 ήταν το αποτέλεσμα της συνεργασίας στα επαγγελματικά αυτοκίνητα με την ιταλική αυτοκινητοβιομηχανία Fiat, η οποία ξεκίνησε με το συγκεκριμένο μοντέλο. Ως αποτέλεσμα, κατασκευαζόταν στο εργοστάσιο Sevel Sud (ακρωνύμιο του Società Europea Veicoli Leggeri) στις εγκαταστάσεις του Val di Sangro της Atessa, στην κεντρική Ιταλία, μαζί με το συγγενικό Fiat 242.

Το μεικτό βάρος του Citroën C35 ήταν 3,5 τόνοι, εξ ου και η ονομασία C35. Αρχικά υπήρξε και μια ελαφρύτερη έκδοση **C32**, δηλαδή μεικτού βάρους 3,2 τόνων. Οι κυριότεροι εγχώριοι ανταγωνιστές του C35, ήταν το Peugeot J7 / J9 και το Renault Master.

## Καινοτομίες

Το C35 διέθετε ένα εξαιρετικά σύγχρονο για την εποχή του αμάξωμα, το οποίο είχε και μεγάλα, ελκυστικά παράθυρα, και γενικότερα ήταν ένα τεράστιο βήμα μπροστά σε σύγκριση με το ιδιαίτερα γηρασμένο Citroën H Van, που μάλιστα παραγόταν από το 1947 έως το 1981. Καθιέρωσε, επίσης, για πρώτη φορά σε επαγγελματικό όχημα, τον λεγόμενο προφυλακτήρα «σχήματος ασπίδας» στο μπροστινό μέρος του C35.

Επιπλέον, το C35 ξεχώριζε ιδιαίτερα και για την ανεξάρτητη και στους 4 τροχούς ανάρτηση, που διέθετε στρεπτικές ράβδους, όπως και στο Citroën H Van. Επιπρόσθετα, όλες οι εκδόσεις του C35 ήταν εξοπλισμένες με 4 δισκόφρενα, όπως ίσχυε τότε και στα Citroën CX και Citroën GS, κάτι πολύ σπάνιο για την εποχή κυκλοφορίας όλων αυτών των μοντέλων. Σημειωτέον ότι όλοι οι κινητήρες του C35, βενζίνης και ντίζελ, είχαν προέλθει από το πολυτελές Citroën CX.

## Εκδοχές αμαξώματος

Το C35 προσφερόταν σε πολλές εναλλακτικές εκδοχές αμαξώματος: van (βαν), ελαφρύ φορτηγό τύπου pick-up με καρότσα από μουσαμά, mini-bus (μίνι λεωφορείο), σχολικό λεωφορείο, τροχόσπιτο και ασθενοφόρο.

## Αντικατάσταση του C35
thumb|right|Citroën C35 του 1980, με εμφανή σκουριά.

Στην Ιταλία, η παραγωγή του C35 σταμάτησε το 1987, όταν η Fiat απέσυρε από την παραγωγή το 242, οπότε η γραμμή συναρμολόγησης μεταφέρθηκε στη Γαλλία, όπου το C35 συνέχισε να παράγεται από την εταιρεία Chausson (σε συνεργασία με τη Citroën) έως και το 1991. Συνολικά κατασκευάστηκαν 145.000 αντίτυπα σειράς C35. Αρχικά αντικαταστάθηκε από τις εκδόσεις μεγάλης χωρητικότητας του Citroën C25 και, από το 1994, επίσης από το Citroën Jumper.

Ελάχιστα C35 έχουν απομείνει σήμερα, καθώς είχαν τάση να εμφανίζουν σκουριά σε σύντομο χρονικό διάστημα, όπως και συνέβαινε τότε σε πολλά μοντέλα αυτοκινήτων της γενιάς αυτής.

## Αναφορές


## Βιβλιογραφία
* Revue Technique Automobile n° 347, Citroën C35 essence.
* Revue Technique Automobile n° 83, Citroën C32 et C35 diesel.

## Εξωτερικοί σύνδεσμοι

* C35 links at Citroën World

Κατηγορία:Μοντέλα Citroën
Κατηγορία:Επαγγελματικά αυτοκίνητα
Κατηγορία:Γαλλικά αυτοκίνητα
Σουβόροφ

__NOTOC__
Το **Σουβόροφ** (ρωσ. *Суворов*) είναι ρωσικό επίθετο. Μερικές φορές μπορεί να μεταγραφθεί και ως *Σουβάροφ*.

## Γνωστοί ανθρώποι

* Αλεξάντερ Αρκάντεβιτς Σουβόροφ (1804—1882) — εγγονός του γνωστού Ρώσου στρατιωτικού Αλέξανδρος Βασίλιεβιτς Σουβόροφ 
* Αλεξάντερ Βαλέρεβιτς Σουβόροφ (1979) — Ρώσος ηθοποιός
* Αλέξανδρος Βασίλιεβιτς Σουβόροφ
** Αλέξανδρος Βασίλιεβιτς Σουβόροφ - γνωστός Ρώσος στρατιωτικός
** Αλέξανδρος Βασίλιεβιτς Σουβόροφ - Ρώσος ψυχόλογος
* Αλεξέι Ιβάνοβιτς Σουβόροφ — επιστήμονας
* Αρκάντι Αλεξάντροβιτς Σουβόροφ (1784—1811) — υποστράτηγος, γιος του Αλέξανδρος Βασίλιεβιτς Σουβόροφ 
* Βασίλι Ιβάνοβιτς Σουβόροφ (1705—1775) — στρατηγός, πατέρας του Αλέξανδρος Βασίλιεβιτς Σουβόροφ
* Γκεόργκι Σουβόροφ (1919—1984) - Σοβιετικός μαθηματικός
* Ιβάν Σουβόροφ(1829—1880) — γιατρός
* Νικολάι Σουβόροφ (1816—1896) — ιστορικός 

## Ψευδόνυμα

* Βίκτορ Σουβόροφ — συγγραφέας Β. Μ. Ρεζούνα 

## Γεωγραφία, αστρονομία

* Σουβόροφ - πόλη
* Σουβόροφ — χούτορ
* Ατόλλη Σουβόροφ - ατόλλη
* 2489 Σουβόροφ — αστεροειδής

## Άλλα

* Κνιάζ Σουβόροφ - πολεμικό καράβι
* «Αλεξάντερ Σουβόροφ» - πλοίο
* «Αλεξάντερ Σουβόροφ» — μότορσιπ.
* Καράβι «Σουβόροφ» — καράβι του Μιχαήλ Πετρόβιτς Λάζαρεβ 
* Τάγμα του Σουβόροφ — σοβιετικό βραβείο
* «Σουβόροφ» — σοβιετική ταινία του 1940
* Σουβόροφ — αναμνηστικά νομίσματα
Ιωάννης Ζυμβρακάκης

Ο **Ιωάννης Ζυμβρακάκης** (1818-1913) ήταν Έλληνας στρατιωτικός του 19ου αιώνα που έλαβε μέρος στην Κρητική Επανάσταση του 1866-1869 και στην ελληνοτουρκικό πόλεμο του 1886. Έφτασε στον βαθμό του Υποστρατήγου.
## Βιογραφία
Πατέρας του ήταν ο αγωνιστής Εμμανουήλ Ζυμβρακάκης και αδελφός του ο επίσης στρατιωτικός και υπουργός Χαράλαμπος Ζυμβρακάκης. 

Είχε αγωνιστεί στην Κρήτη στην επανάσταση του 1866-1869. Το 1886 ανέλαβε τη διοίκηση της μιας από τις τρεις διοικήσεις του στρατού, του αρχηγείου των Τρικάλων, όταν ο προηγούμενος διοικητής υποστράτηγος Βασίλειος Πετμεζάς έγινε υπουργός στην Κυβέρνηση Βάλβη του 1886 στον ελληνοτουρκικό πόλεμο.

Είχε διατελέσει διοικητής της ΣΣΕ.

Γιος του ήταν ο Εμμανουήλ Ι. Ζυμβρακάκης αρχηγός της Χωροφυλακής ενώ είχε και μια κόρη.
## Πηγές
* 

## Παραπομπές


Κατηγορία:Έλληνες αξιωματικοί του Στρατού Ξηράς
Διεθνής Ένωση Γεωδαισίας και Γεωφυσικής

Η **Διεθνής Ένωση Γεωδαισίας και Γεωφυσικής** (ΔΕΓΓ, *International Union of Geodesy and Geophysics*, IUGG) είναι διεθνής οργανισμός μη κυβερνητικού χαρακτήρα που ιδρύθηκε το 1919 και εδρεύει στο Πότσνταμ. Αποτελεί μέλος του Διεθνούς Συμβουλίου Επιστημονικών Ενώσεων (ICSU). Στη ΔΕΓΓ συμμετέχουν σήμερα 69 Χώρες - μέλη δια εθνικών επιτροπών(¹).

## Στόχοι και πεδία έρευνας
Κυρίαρχος στόχος της Ένωσης είναι η διεθνής συνεργασία των επιστημόνων καθόσον επιστημονικά θέματα που ανάγονται σε γεωδαιτικές και γεωφυσικές μελέτες (φυσικές, χημικές και μαθηματικές), έχουν ανάγκη αφενός της παγκόσμιας κάλυψης δεδομένων αφετέρου την ανάπτυξη και προώθηση αυτών. Στα πεδία έρευνας και μελετών της ΔΕΓΓ περιλαμβάνονται το σχήμα της Γης, τα βαρυτικά και μαγνητικά πεδία της, η δυναμική της Γης ως ένα σύνολο και των επιμέρους τμημάτων της, η εσωτερική δομή, η σύνθεση και η τεκτονική της Γης, η γενιά των μαγμάτων, η ηφαιστειακή δραστηριότητα και τα πετρώματα, ο υδρολογικός κύκλος, (συμπεριλαμβάνοντας το χιόνι και τον πάγο), οι πτυχές των ωκεανών, η ατμόσφαιρα, η ιονόσφαιρα, η μαγνητόσφαιρα, καθώς και ανάλογα προβλήματα που σχετίζονται με τη Σελήνη και τους άλλους πλανήτες. Παράλληλα η ΔΕΓΓ ενθαρρύνει την εφαρμογή αυτών των γνώσεων στις ανάγκες της κοινωνίας, όπως επί των ορυκτών πόρων, του μετριασμού των φυσικών κινδύνων και τη διαφύλαξη του περιβάλλοντος.

## Θυγατρικές οργανώσεις
Για τους σκοπούς της ΔΕΓΓ έχουν συγκροτηθεί οκτώ επιμέρους ημι-αυτόνομες επιστημονικές εταιρείες - ενώσεις, οι οποίες και είναι:
* η Διεθνής Ένωση Γεωδαισίας (IAG)
* η Διεθνής Ένωση Σεισμολογίας και Φυσικής του Εσωτερικού της Γης (IASPEI)
* η Διεθνής Ένωση Ηφαιστειολογίας και Χημείας του Εσωτερικού της Γης (IAVCEI)
* η Διεθνής Ένωση Γεωμαγνητισμού και Αερονομίας (IAGA)
* η Διεθνής Ένωση Μετεωρολογίας και Ατμοσφαιρικής Φυσικής (IAMAS)
* η Διεθνής Ένωση Υδρολογικών Επιστημών (IAHS)
* η Διεθνής Ένωση Φυσικών Επιστημών και Ωκεανών (IAPSO) και
* η Διεθνής Ένωση Κρυοσφαιρικών Επιστημών (IACS)
Ανεξάρτητα των παραπάνω έχουν συγκροτηθεί και επιμέρους Επιτροπές για θέματα ειδικού ενδιαφέροντος όπως γεωφυσικών κινδύνων, γεωφυσικής ανάπτυξης, μελέτης ιζημάτων και ανάπτυξης μαθηματικών μελετών γεωφυσικής.

## Σημειώσεις
(¹) Μεταξύ των οποίων και η Ελλάδα από το 1922 που έγινε βασικό μέλος, την οποία και εκπροσωπεί η Γεωδαιτική και Γεωφυσική Επιτροπή του Κράτους.

## Εξωτερικοί σύνδεσμοι
*Επίσημη ιστοσελίδα IUGG: Αποστολή και διάρθρωση

## Πηγές
* *Εγκυκλοπαίδεια Πάπυρος Λαρούς Μπριτάννικα*, τόμ. 17ος, σελ.16

Κατηγορία:Γη
Κατηγορία:Γεωδαισία
Κατηγορία:Φυσική γεωγραφία
Γεωδεσίας
S/2007 (119979) 1

**S/ 2007 (119979) 1** είναι η προσωρινή ονομασία του μοναδικού φυσικού δορυφόρου του (119979) 2002 WC19. Έχει διάμετρο περίπου 130 χιλιόμετρα που περιφέρεται σε απόσταση 2.760 ± 250 χιλιομέτρων (ή 14 ακτίνες από αυτό) σε περίπου 7 ημέρες. Αποτελούν διπλό σύστημα.

Κατηγορία:Δορυφόροι μεταποσειδώνιων αντικειμένων
Επαρχία Μπαϊμπούρτ

Η επαρχία **Μπαϊμπούρτ** είναι επαρχία της βόρειας Τουρκίας, στην περιοχή της Μαύρης Θάλασσας. Ο πληθυσμός της φτάνει τους 85.455 και η συνολική περιοχή στις 3.652 τ.χλμ..

## Φωτογραφίες

Image:BayburtKalesi.jpg|Το κάστρο


## Παραπομπές


## Εξωτερικοί σύνδεσμοι

*  Το official website του διοικητή της επαρχίας.
*  Το official website του δήμου του Μπαϊμπούρτ.
*  Δελτίο καιρού.
Δούκας της Σπάρτης

Ο τίτλος του **Δούκα της Σπάρτης** *([[Καθαρεύουσα|καθαρεύουσαː]] Δοὺξ τῆς Σπάρτης)* αποδιδόταν, κατά την διάρκεια της Βασιλείας στην Ελλάδα, στον μεγαλύτερο υιό του μονάρχη και προστίθετο σε εκείνον του Διαδόχου του Θρόνου της Ελλάδας. 

Παρά το γεγονός πως εξακολουθεί να βρίσκεται σε χρήση, δεν αποτελεί παρά μόνον τίτλο ευγένειας μετά το 1974.

Η γέννηση του διαδόχου Κωνσταντίνου στις 2 Αυγούστου 1868 γιορτάστηκε ευρέως στην Ελλάδα, ειδικά καθώς το όνομα του διαδόχου αντηχούσε στη βυζαντινή αυτοκρατορική παράδοση και τον αλυτρωτισμό που κατοχυρώθηκαν στη «Μεγάλη Ιδέα» Ως αποτέλεσμα, την ημέρα της βάπτισης του διαδόχου στις 22 Αυγούστου, με πρωτοβουλία του Πρωθυπουργού Δημητρίου Βούλγαρη, ο πατέρας του, Βασιλιάς Γεώργιος Α΄, εξέδωσε Βασιλικό Διάταγμα σύμφωνα με το οποίο ο Κωνσταντίνος, καθώς και οποιοσδήποτε μελλοντικός Διάδοχος του Θρόνου, θα έφερε τον τίτλο «Δούκας της Σπάρτης». Ωστόσο, το Διάταγμα αυτό ήταν αντίθετο με το άρθρο 3 του ισχύοντος τότε Ελληνικού Συντάγματος, το οποίο απαγορεύει την αναγνώριση τίτλων ευγενείας ή την απονομή τέτοιων. 

Αυτό οδήγησε σε θυελλώδη συζήτηση στη Βουλή, με παρότρυνση του Τιμολέοντα Φιλήμονα. Η Κυβέρνηση της εποχής υποστήριξε το διάταγμα με το επιχείρημα ότι η συνταγματική διάταξη δεν ίσχυε για τα μέλη της βασιλικής οικογένειας, αλλά ο Φιλήμων και άλλοι αντέτειναν ότι η διατύπωση δεν έκανε διάκριση και ότι το Βασιλικό Διάταγμα παραβίαζε το Σύνταγμα. Το Διάταγμα εγκρίθηκε τελικά από τη Βουλή στις 29 Σεπτεμβρίου 1868, με 98 ψήφους υπέρ, 2 αποχές και 26 κατά. Ωστόσο, η χρήση του τίτλου «Δούκας της Σπάρτης» εντός της Ελλάδας αποσύρθηκε αργότερα σιωπηλά. Ωστόσο, ο Διάδοχος Κωνσταντίνος ήταν γνωστός ως «ΑΒΥ ο Δούκας της Σπάρτης» στη διεθνή σκηνή από τη γέννησή του μέχρι την άνοδό του το 1913. 

## Δούκες της Σπάρτης

## Παραπομπές


 
Κατηγορία:Ελληνική Βασιλική Δυναστεία
Σπαρτης
Επαρχία Μπολού

Η επαρχία **Μπολού** είναι επαρχία της βόρειας Τουρκίας.

Υπάρχουν πολλά δάση, τα οποία καλύπτουν και τη μεγαλύτερη επιφάνεια της επαρχίας, ενώ οι εκτάσεις που δύνανται να χρησιμοποιηθούν για γεωργικές εργασίες είναι λίγες. Υπάρχει παραγωγή οπωροκηπευτικών καθώς και γαλακτοκομικών προϊόντων, τα οποία διατίθενται κυρίως στην τοπική αγορά. Η περιοχή χαρακτηρίζεται επίσης από έντονη σεισμική δραστηριότητα.

## Φωτογραφίες

Image:Bolu-08523 nevit.jpg
Image:Infrared 08705 yedigoller-exposure.JPG
Image:Bolu-Yedigoller-08657 nevit.jpg


## Παραπομπές


## Εξωτερικοί σύνδεσμοι

* Bolu governor's official website  
* Bolu municipality's official website  
* Bolu weather forecast information  
* Informations and photos about Bolu City 

Μπολου
Μπολού

To **Μπολού** (τουρκ. Bolu) είναι κωμόπολη της βόρειας Τουρκίας. Στα ελληνικά αναφέρεται, επίσης, για ιστορικούς λόγους, και ως **Βιθύνιον**. Στα λατινικά λεγόταν *Bithynium* ή *Claudiopolis*.

## Εξωτερικοί σύνδεσμοι
* 
* 
* Bolu - Kartalkaya Accommodation - Kartalkaya Golden Key
* Izzet Baysal University official website
* Anatolia.com - Bolu 
* Pictures of the city
* Informations about Bolu city
* Bolu News

Κατηγορία:Ασιατικές πόλεις της Τουρκίας
Επαρχία Τσορούμ

Η επαρχία **Τσορούμ** είναι επαρχία στο Διαμέρισμα Μαύρης Θάλασσας της βόρειας Τουρκίας. Ανήκει διοικητικά στο συγκεκριμένο διαμέρισμα, παρά το γεγονός ότι δεν βρέχεται από τη Μαύρη Θάλασσα και ότι παρουσιάζει χαρακτηριστικά της Κεντρικής Ανατολίας.
[thumb|200px|Ο [Άλυς ποταμός.]]

## Παραπομπές


## Εξωτερικοί σύνδεσμοι

*  Çorum governor's official website
*  Çorum municipality's official website
*  Çorum weather forecast information

Τσορουμ